《题陈圆圆比邱尼象》
清代·顾印愚

吴宫春尽啼鹃紫，消渴滇池一杯水。地老天荒色不空，采莲人悟莲华旨。

变海成田金作坞，鳌翻龙醢麒麟脯。倾国倾城一笑间，枉诩西施照千古。

遗世独立图春风，昆明劫灰馀断红。千金铸与十四字，一代诗史吴娄东。

作者简介：顾印愚，字印伯，号所持，华阳人。光绪己卯兴人，官湖北知县。